**Rámcová dohoda o poskytovaní elektronických komunikačných služieb**

uzatvorená podľa § 269 ods. 2 zákona č. 513/1991 Zb. Obchodný zákonník

v znení neskorších predpisov (ďalej len „Obchodný zákonník“)

 v spojení s § 84 zákona č. 452/2021 Z. z. o elektronických komunikáciách v znení zákona č. 533/2021 Z. z. (ďalej len „zákon o elektronických komunikáciách“)

(ďalej len „Rámcová dohoda“)

**Zmluvné strany**

**Účastník:**

**Názov:** Ministerstvo zahraničných vecí a európskych záležitostí Slovenskej republiky

**Sídlo:**

**Zastúpený:**

**IČO:**

**DIČ:**

**IČ DPH:** SK

**Bankové spojenie:**

**Číslo účtu (IBAN):**

**BIC/SWIFT:**

(ďalej len „**Účastník**“)

**a**

**Podnik:**

**Názov:**

**Sídlo:**

**Zastúpený:**

**IČO:**

**DIČ:**

**IČ DPH:**

**Bankové spojenie:**

**Číslo účtu (IBAN):**

**BIC/SWIFT:**

**Zápis:**

(ďalej len „**Podnik**”)

(Účastník a Podnik ďalej spolu len „**zmluvné strany**“ alebo jednotlivo len „**zmluvná strana**“)

**Článok 1**

**Úvodné ustanovenia a definícia pojmov**

* 1. Zmluvné strany uzatvárajú túto Rámcovú dohodu v súlade s výsledkom verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom „xxx“, ktoré Účastník ako verejný obstarávateľ vyhlásil vo Vestníku verejného obstarávania č. ................. zo dňa ..................... pod značkou ...................... a v Úradnom Vestníku Európskej únie č. .................... zo dňa .......................... pod značkou ........................
	2. Podnik vyhlasuje, že
1. sa oboznámil a preskúmal všetky poskytnuté dokumenty, podmienky a okolnosti súvisiace s plnením na základe Rámcovej dohody a sú mu známe všetky technické a kvalitatívne podmienky plnenia na základe Rámcovej dohody,
2. plnenia, ktoré sa majú poskytovať na základe Rámcovej dohody, sú mu jasné a na základe svojich schopností, technického vybavenia a odborníkov, ktorých má k dispozícii, je schopný ich v súlade s touto Rámcovou dohodou, ako aj príslušnými právnymi predpismi plniť riadne, včas, kompletne a na požadovanej úrovni.
	1. Podnik v súlade s § 11 ods. 1 zákona o verejnom obstarávaní je povinný počas platnosti a účinnosti Rámcovej dohody byť zapísaný v registri partnerov verejného sektora podľa príslušných ustanovení zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, ak sa naň taká povinnosť vzťahuje, a nesmie mať ako konečného užívateľa výhod zapísaného v registri partnerov verejného sektora osobu uvedenú v § 11 ods. 1 písm. c) zákona o verejnom obstarávaní.
	2. Podnik zodpovedá za správnosť a úplnosť údajov zapísaných o ňom v registri partnerov verejného sektora, identifikáciu konečného užívateľa výhod, ako aj overovanie identifikácie konečného užívateľa výhod podľa § 11 zákona o registri partnerov verejného sektora.
	3. *Ak ku dňu uzavretia Rámcovej dohody budú Podniku známi subdodávatelia, ktorých bude využívať pri plnení Rámcovej dohody, bude uvedené:*

Podnik vyhlasuje, že ku dňu uzavretia Rámcovej dohody sú mu známi nasledovní subdodávatelia, ktorí sa budú podieľať na plnení na základe Rámcovej dohody:

Obchodné meno:

Sídlo/miesto podnikania:

IČO:

Percentuálny podiel z hodnoty plnenia:

Predmet subdodávky (presná špecifikácia plnenia, ktorú bude zabezpečovať subdodávateľ):

Osoba oprávnená konať za subdodávateľa

Meno a priezvisko:

Adresa pobytu:

Dátum narodenia:

(*pozn.: zoznam subdodávateľov bude rozšírený podľa skutočného počtu subdodávateľov)*

*Ak ku dňu uzavretia Rámcovej dohody nebude mať Podnik žiadnych subdodávateľov, ktorých bude využívať pri plnení Rámcovej dohody bude uvedené:*

Podnik vyhlasuje, že ku dňu uzavretia Rámcovej dohody Podnik nezadáva žiadnu časť zákazky na základe Rámcovej dohody žiadnemu subdodávateľovi.

* 1. Podnik sa zaväzuje oznámiť Účastníkovi akúkoľvek a každú zmenu údajov podľa bodu 1.5 každého svojho subdodávateľa podieľajúceho sa na plnení na základe Rámcovej dohody. Zmenu údajov je Podnik povinný oznámiť Účastníkovi písomne najneskôr 5 pracovných dní pred dňom účinnosti takej zmeny.
	2. Podnik sa pri plnení Rámcovej dohody zaväzuje využívať iba takého subdodávateľa, ktorý je riadne zapísaný v registri partnerov verejného sektora, ak sa na neho takáto povinnosť vzťahuje, a ktorý nesmie mať ako konečného užívateľa výhod zapísaného v registri partnerov verejného sektora osobu uvedenú v § 11 ods. 1 písm. c) zákona o verejnom obstarávaní.
	3. Podnik je oprávnený zmeniť subdodávateľa alebo pribrať subdodávateľa (spoločne ďalej len „zmena“) počas trvania Rámcovej dohody, pričom subdodávateľ, ktorého sa návrh na zmenu týka, musí byť zapísaný v registri partnerov verejného sektora podľa § 11 ods. 1 zákona o verejnom obstarávaní po dobu platnosti a účinnosti Rámcovej dohody podľa § 4 ods. 1 zákona o registri partnerov verejného sektora, ak sa naň taká povinnosť vzťahuje, a nesmie mať ako konečného užívateľa výhod zapísaného v registri partnerov verejného sektora osobu uvedenú v § 11 ods. 1 písm. c) zákona o verejnom obstarávaní. Podnik je povinný Účastníkovi predtým, než sa subdodávateľ začne podieľať na plnení na základe Rámcovej dohody, predložiť písomnú žiadosť o uzatvorenie dodatku k Rámcovej dohode, ktorá bude obsahovať údaje minimálne v rozsahu podľa bodu 1.5. Podnik nesmie poveriť výkonom činností súvisiacich s plnením na základe Rámcovej dohody nového subdodávateľa pred nadobudnutím účinnosti dodatku podľa tohto bodu. V prípade, ak Podnikom navrhovaný subdodávateľ spĺňa podmienky na plnenie na základe Rámcovej dohody podľa Rámcovej dohody, Účastník a Podnik uzatvoria dodatok podľa tohto bodu v lehote 5 dní odo dňa doručenia žiadosti o uzatvorenie dodatku k Rámcovej dohode podľa tohto bodu.
	4. Podnik počas účinnosti Rámcovej dohody je povinný nepretržite disponovať platným individuálnym povolením na používanie frekvencií pre frekvenčné pásmo 700 MHz, a/alebo frekvenčné pásmo 900 MHz, a/alebo frekvenčné pásmo 1.800 MHZ pre celé územie Slovenskej republiky vydaným Úradom pre reguláciu elektronických komunikácií a poštových služieb.
	5. Na účely Rámcovej dohody
		1. „hlasová Virtuálna Privátna Sieť“ (ďalej len „HVPS“ ) je osobitná elektronická komunikačná služba umožňujúca poskytovanie homogénneho technického a technologického prostredia a zvýhodnenej cenovej úrovne volaní. HVPS vytvára skupinu koncových telekomunikačných zariadení s možnosťou zvyšovania a znižovania ich počtu podľa potrieb Účastníka (otvorená verzia HVPS) využívajúcich elektronické komunikačné služby Podniku uvedené v prílohe č. 1 „Cenník“ (ďalej len „Príloha č. 1“) vrátane súvisiacich služieb (ďalej len „súvisiace služby“) uvedených v prílohe č. 2 „Súvisiace služby“ (ďalej len „Príloha č. 2“), a to prostredníctvom verejných telefónnych sietí Podniku a SIM kariet Podniku registrovaných na Účastníka a pobočiek Účastníka, t. j. staníc pripojených na privátnu pobočkovú ústredňu Účastníka (ďalej len „PABX“) integrovanú do HVPS.
		2. „pripojenie“ je súhrn technických a sieťových prostriedkov zabezpečujúcich prenos hlasu a dát z neverejnej telefónnej siete Účastníka do elektronickej komunikačnej siete Podniku. Pripojenie umožňuje realizovať Účastníkovi priame volania z jeho neverejnej telefónnej siete do elektronických komunikačných sietí Podniku a umožňuje realizovať elektronickú komunikačnú službu HVPS so začlenením PABX a medzinárodné spojenie z pevnej siete.
		3. „bod pripojenia“ je koncový bod vo verejnej telefónnej sieti prevádzkovanej Podnikom, v ktorom je neverejná telefónna sieť Účastníka pripojená na verejnú telefónnu sieť Podniku, a cez ktorý môžu byť hovory prenášané z jednej siete do druhej. Bod pripojenia je bodom rozhrania medzi týmito dvoma sieťami.

**Článok 2**

**Predmet a účel Rámcovej dohody**

* 1. Účelom Rámcovej dohody je zabezpečenie poskytovania spoľahlivých, komplexných, bezpečných a ekonomicky výhodných služieb mobilného operátora (hovory, SMS, MMS, internet v mobile, mobilný internet) prostredníctvom hlasovej virtuálnej privátnej siete (HVPS), t. j. vytvorením vnútropodnikovej siete pre SIM karty Účastníka a pripojenie Účastníka do telefónnej siete Podniku.
	2. Podnik sa zaväzuje za podmienok uvedených v Rámcovej dohode
		1. poskytovať elektronické komunikačné služby uvedené v Prílohe č. 1 v rámci HVPS vrátane súvisiacich služieb uvedených v Prílohe č. 2 od nadobudnutia účinnosti Rámcovej dohody, nie však skôr ako 1. októbra 2022, s výnimkou pripojenia PABX Účastníka do verejnej telefónnej siete Podniku, ktoré Podnik zriadi najneskôr do tridsiatich (30) dní odo dňa nadobudnutia účinnosti Rámcovej dohody, nie však skôr ako 1. októbra 2022,
		2. uzatvoriť zmluvu/ zmluvy o poskytovaní služieb.
	3. Účastník podľa článku 6 a 7 uhradí Podniku cenu za riadne a včas poskytnuté plnenia, ktoré sa poskytujú na základe Rámcovej dohody.

**Článok 3**

**Doba platnosti Rámcovej dohody**

* 1. Rámcová dohoda sa uzatvára na dobu určitú, do vyčerpania finančného limitu uvedeného v bode 6.3, najdlhšie však na dobu 48 mesiacov od dňa nadobudnutia účinnosti Rámcovej dohody.

**Článok 4**

**Práva a povinnosti Podniku a Účastníka**

* 1. Podnik je povinný poskytovať HVPS, pričom do zriadenia PABX v lehote uvedenej v bode 2.2 je povinný použiť na poskytovanie HVPS aj iné technické riešenie.
	2. Účastník je na účely zriadenia pripojenia povinný poskytnúť Podniku všetku potrebnú súčinnosť, a to najmä umožniť pracovníkom Podniku prístup do tých objektov a zariadení, v ktorých budú umiestnené technické zariadenia nevyhnutné na plnenie Rámcovej dohody. Ak Účastník bude v omeškaní s poskytnutím potrebnej súčinnosti, Podnik je oprávnený posunúť termín zriadenia PABX o dobu, počas ktorej je Účastník v omeškaní s poskytnutím potrebnej súčinnosti. Takéto posunutie termínu sa nebude považovať za porušenie povinností Podniku vyplývajúcich z Rámcovej dohody.
	3. Zmluvné strany sú si do piatich dní odo dňa účinnosti Rámcovej dohody povinné navzájom oznámiť mená, priezviská, a kontaktné údaje svojich oprávnených osôb v rozsahu telefónneho čísla a e-mailovej adresy. Zmluvné strany môžu kedykoľvek zmeniť svoje oprávnené osoby; táto zmena je voči druhej zmluvnej strane účinná okamihom doručenia oznámenia o zmene. Oznámenia o zmene oprávnených osôb sú si zmluvné strany povinné navzájom doručovať poštou alebo elektronickou poštou.
	4. Oprávnené osoby Účastníka sú oprávnené podpisovať a preberať písomnosti vo veciach týkajúcich sa plnenia Rámcovej dohody, predkladať Podniku čiastkové objednávky podľa bodu 5.1 a 5.3, preberať dodané plnenie, podpisovať zmluvy o poskytovaní služieb a dodatky k nim.
	5. Pre vylúčenie všetkých pochybností Účastník vyhlasuje, že žiadna ním určená oprávnená osoba nie je oprávnená konať v mene a na účet Účastníka vo veci zmien Rámcovej dohody, ukončenia platnosti Rámcovej dohody, ako ani uzatvárať dodatky k Rámcovej dohode, ak na tieto úkony nebola osobitne splnomocnená alebo poverená.
	6. Podnik poskytne Účastníkovi, ktorý už využíva telefónne čísla z národného číslovacieho plánu, aby si Účastník mohol ponechať svoje telefónne čísla nezávisle od podniku, ktorý mu službu poskytuje. Podnik je povinný preniesť a aktivovať telefónne číslo na SIM kartách dodaných Účastníkovi k prvému dňu účinnosti Rámcovej dohody od nadobudnutia účinnosti Rámcovej dohody, nie však skôr ako 1. októbra 2022. Akékoľvek náklady Podniku spojené s prenosom telefónnych čísel znáša Podnik.
	7. Podnik sa zaväzuje na základe výzvy Účastníka bezodplatne previesť najneskôr ku dňu ukončenia platnosti Rámcovej dohody telefónne čísla pridelené alebo používané na základe Rámcovej dohody na nového poskytovateľa služieb, ktorý bude poskytovať služby, ktoré sa poskytujú na základe Rámcovej dohody.
	8. Účastník podľa § 113 zákona o elektronických komunikáciách nesúhlasí so zverejnením jeho údajov alebo osobných údajov jeho zamestnancov v telefónnom zozname a s poskytovaním informačných služieb o účastníckych číslach pridelených objednávateľovi na základe dohody, ako aj s poskytnutím telefónnych čísiel zaradených do HVPS za účelom využívania na marketingové a obdobné účely.
	9. S cieľom dosiahnutia pozitívneho sociálneho vplyvu pri plnení Rámcovej dohody sa zmluvné strany dohodli v súlade s § 10 ods. 7 zákona o verejnom obstarávaní uplatniť sociálne hľadisko spočívajúce v stanovení povinnosti Podniku vytvoriť pracovnú príležitosť pre znevýhodneného uchádzača o zamestnanie a/alebo študenta posledného ročníka druhého stupňa vysokoškolského vzdelávania alebo povinnosti zachovať pracovné miesto znevýhodneného uchádzača o zamestnanie a/alebo študenta posledného ročníka druhého stupňa vysokoškolského vzdelávania, ktoré by bolo zrušené, ak by nedošlo k uzavretiu Rámcovej dohody. V súlade s vyššie uvedeným sa Podnik zaväzuje počas platnosti Rámcovej dohody zabezpečiť plnenie poskytované na základe Rámcovej dohody a jednotlivých zmlúv o poskytovaní služieb aj aspoň jedným znevýhodneným uchádzačom o zamestnanie a/alebo študentom posledného ročníka druhého stupňa vysokoškolského vzdelávania, ktorého Podnik príjme na účely plnenia Rámcovej dohody; táto povinnosť sa považuje za splnenú, aj ak je splnená prostredníctvom subdodávateľa Podniku, ktorý sa podieľa na plnení na základe Rámcovej dohody. Znevýhodnený uchádzač o zamestnanie je osoba špecifikovaná v § 8 ods. 1 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov.
	10. Podnik je povinný do 5 pracovných dní o doručenia výzvy Účastníka dôveryhodne preukázať, že splnil podmienku uvedenú v bode 4.9.
	11. Podnik je povinný vybaviť reklamáciu Účastníka na poskytované plnenia najneskôr v lehote 10 pracovných dní odo dňa doručenia reklamácie. Reklamácia sa považuje za vybavenú dňom doručenia oznámenia o výsledku vybavenia reklamácie Účastníkovi.

**Článok 5**

**Dodanie plnenia**

* 1. Keďže Rámcová dohoda je rámcovou dohodou podľa § 2 ods. 5 písm. g) zákona o verejnom obstarávaní, plnenia v nej upravené sa budú realizovať na základe čiastkových objednávok Účastníka. Účastník je oprávnený, nie však povinný, predkladať Podniku čiastkové objednávky v periodicite a na množstvo plnenia v závislosti od svojich aktuálnych potrieb.
	2. Účastník v čiastkovej objednávke uvedie:
1. identifikačné údaje Účastníka, vrátane čísla účtu, v súlade s touto Rámcovou dohodou,
2. presnú špecifikáciu položiek a množstva objednávaného plnenia,
3. meno, priezvisko, telefonický kontakt, emailovú adresu a podpis osoby, ktorá vystavila objednávku,
4. číslo objednávky,
5. číslo Rámcovej dohody,
6. dátum vytvorenia objednávky
	1. Pokiaľ v Rámcovej dohode nie je uvedené inak, čiastkové objednávky sa realizujú formou e-mailu alebo telefonicky v súlade s príslušným postupom stanoveným Podnikom. V prípade telefonickej čiastkovej objednávky oprávnená osoba Účastníka namiesto údajov podľa bodu 5.2 uvedie identifikačné heslo dohodnuté zmluvnými stranami.
	2. Predpokladané množstvá položiek plnenia uvedené v súťažných podkladoch a Rámcovej dohode nie je Účastník povinný odobrať. Pre vylúčenie všetkých pochybností Podnik berie na vedomie, že Účastník nie je na základe Rámcovej dohody povinný zadať akúkoľvek čiastkovú objednávku, ako ani čerpať alebo vyčerpať finančný limit, uvedený v bode 6.3.
	3. Podnik na základe Rámcovej dohody a čiastkových objednávok Účastníka uzatvorí s Účastníkom príslušný počet zmlúv o poskytovaní služieb a pridelí Účastníkovi požadovaný počet SIM kariet.
	4. SIM karty sa po ich pridelení v súlade s bodom 5.5 stávajú vlastníctvom Účastníka, ktorý ich po skončení platnosti Rámcovej dohody nie je povinný vrátiť Podniku.
	5. S cieľom plynulej aktivácie nových SIM kariet, a ich výmeny v prípade straty, alebo závady, poskytne Podnik do 15 kalendárnych dní od účinnosti Rámcovej dohody oprávnenej osobe Účastníka 100 ks neaktívnych SIM kariet, ktoré budú následne aktivované na diaľku na základe požiadavky Účastníka. Počas účinnosti Rámcovej dohody poskytne Podnik Účastníkovi ďalšie neaktívne SIM karty na základe čiastkovej objednávky a následne uzatvorenej zmluvy o poskytovaní služieb.
	6. Ustanovenia zmluvy o poskytovaní služieb uzatvorenej podľa bodu 5.5, ktoré by boli v rozpore s touto Rámcovou dohodou vrátane jej príloh, sú neplatné.
	7. Plnenie, ktoré sa poskytuje na základe Rámcovej dohody a zmluvy o poskytovaní služieb sa považuje za dodané dňom začatia poskytovania príslušnej služby.

**Článok 6**

**Cena plnenia**

* 1. Cena za plnenia poskytované na základe Rámcovej dohody je dohodnutá v súlade so zákonom NR SR č. 18/1996 Z. z. o cenách v znení neskorších predpisov a pre jednotlivé položky plnenia podľa Rámcovej dohody sú uvedené jednotkové ceny v Prílohe č. 1. Jednotkové ceny jednotlivých položiek plnenia uvedené v Prílohe č. 1 Rámcovej dohody sú konečné a zahŕňajú všetky náklady Podniku spojené s príslušným plnením a sú platné po celú dobu účinnosti Rámcovej dohody. K navýšeniu cien uvedených v Prílohe č. 1 nemôže dôjsť. Cena za súvisiace služby uvedené v Prílohe č. 2 je zahrnutá v cenách uvedených v Prílohe č. 1.
	2. K cenám podľa bodu 6.1 bude účtovaná DPH podľa platných a účinných právnych predpisov. Ak sa však Podnik, ktorý v momente uzavretia Rámcovej dohody nie je platiteľom DPH, stane po jej uzavretí platiteľom DPH, ceny uvedené v Prílohe č. 1 sa budú považovať už za ceny s DPH, a to od vzniku povinnosti Podniku odvádzať DPH.
	3. Celková cena za všetky plnenia podľa Rámcovej dohody nesmie presiahnuť finančný limit plnenia, ktorý je xxxxx EUR bez DPH. (slovom: pxxxx eur xxxxx eurocentov bez DPH).

**Článok 7**

**Platobné podmienky a fakturácia**

* 1. Platby za riadne poskytnuté plnenie sa budú realizovať na základe faktúry vystavenej za príslušné zúčtovacie obdobie prevodom finančných prostriedkov na bankový účet Podniku uvedený v záhlaví Rámcovej dohody, pričom Podnik nie je oprávnený požadovať zaplatenie ceny na iný bankový účet. K zmene bankového účtu, na ktorý bude Účastník uhrádzať platby za poskytnuté plnenie môže dôjsť iba uzavretím dodatku k Rámcovej dohode.
	2. Za zúčtovacie obdobie sa na účely Rámcovej dohody považuje obdobie kalendárneho mesiaca. Zúčtovacie obdobie začína v prvý deň kalendárneho mesiaca a končí posledný deň toho istého kalendárneho mesiaca, ak sa zmluvné strany nedohodnú inak.
	3. Lehota splatnosti faktúry je 30 dní odo dňa jej doručenia Účastníkovi. Táto lehota sa považuje za dodržanú, ak v posledný deň lehoty splatnosti bude fakturovaná suma odpísaná z účtu Účastníka v prospech účtu Podniku.
	4. Faktúra musí spĺňať všetky náležitosti určené príslušnými právnymi predpismi a musí byť v súlade s touto Rámcovou dohodou, v opačnom prípade je Účastník oprávnený vrátiť Podniku faktúru na prepracovanie. Oprávneným vrátením faktúry prestáva plynúť jej lehota splatnosti; nová lehota splatnosti začne plynúť odo dňa doručenia riadne prepracovanej faktúry Účastníkovi. Na účely Rámcovej dohody faktúra nie je v súlade s Rámcovou dohodou aj v prípade, ak s ňou nebola súčasne doručená príloha uvedená v bode 7.5.
	5. Podnik je povinný vo faktúre uviesť číslo Rámcovej dohody, predmet fakturácie, jednotkovú cenu bez DPH a počet jednotiek vzťahujúcich sa ku každej položke, sadzbu DPH vzťahujúcu sa na príslušnú položku, deň dodania plnenia, celkovú cenu fakturovaného plnenia bez DPH, celkovú sumu DPH, celkovú sumu k úhrade a dátum splatnosti faktúry. Povinnou prílohou faktúry je príslušná objednávka.
	6. Okrem náležitostí podľa bodov 7.4 a 7.5 je Podnik povinný vo faktúre uviesť svoje IČO, DIČ, IČ DPH ak mu bolo pridelené, alebo údaje týmto údajom ekvivalentné v krajine sídla Podniku, svoje obchodné meno, a názov banky, jej kód SWIFT/BIC, poštovú adresu sídla pobočky banky, kde je zriadený bankový účet, na ktorý Účastník uhradí fakturovanú sumu, a číslo takého bankového účtu vo formáte IBAN a kód SWIFT/BIC. V prípade, ak z technických dôvodov nebude môcť Podnik informácie podľa tohto bodu na faktúre uviesť, uvedie tieto informácie v prílohe faktúry.
	7. Ak je Účastník v omeškaní so zaplatením faktúry, Podnik je oprávnený účtovať Účastníkovi zákonné úroky z omeškania podľa príslušných platných právnych predpisov.

**Článok 8**

**Správa a údržba technických zariadení**

* 1. Podnik sa zaväzuje uskutočňovať správu a údržbu všetkých technických zariadení nevyhnutných na plnenie Rámcovej dohody v plnom rozsahu na svoje vlastné náklady.
	2. Technické zariadenia Podniku, ktoré sú umiestnené u Účastníka a zariadenia nevyhnutné na poskytovanie HVPS, okrem poskytnutých SIM kariet, môže Účastník bezplatne dočasne užívať; na právne vzťahy súvisiace s týmto užívaním sa vzťahujú ustanovenia zákona č. 40/1964 Zb. Občiansky zákonník v znení neskorších predpisov o zmluve o výpožičke.
	3. Účastník je povinný užívať technické zariadenia podľa bodu 8.2 výhradne na účely podľa Rámcovej dohody. Účastník je povinný uhradiť Podniku akúkoľvek škodu na týchto technických zariadeniach, ktorú zavinil.
	4. V prípade skončenia platnosti a účinnosti Rámcovej dohody je Účastník povinný bez zbytočného odkladu vrátiť Podniku všetky technické zariadenia podľa bodu 8.2, a to v stave, v akom ich prevzal, s prihliadnutím na obvyklé opotrebenie.
	5. Účastník nie je oprávnený bez predchádzajúceho písomného súhlasu Podniku meniť technické parametre a funkcionality pripojenia PABX. Ak Účastník po predchádzajúcom písomnom súhlase Podniku vykoná zmenu technických parametrov a funkcionalít PABX, je povinný bezodkladne túto skutočnosť, vrátane podrobného popisu vykonaných zmien, oznámiť Podniku.
	6. V prípade straty alebo odcudzenia SIM karty je Účastník povinný túto skutočnosť bezodkladne oznámiť Podniku, ktorý je následne povinný predmetnú SIM kartu bezodkladne, najneskôr však do 24 hodín od prijatia oznámenia podľa tohto bodu, zablokovať.

**Článok 9**

**Sankcie**

* 1. Ak Podnik nezačne poskytovať HPVS alebo PABX v lehote uvedenej v bode 2.2, vzniká Účastníkovi právo na zaplatenie zmluvnej pokuty vo výške 0,1 % z celkovej ceny uvedenej v bode 6.3, za každý, aj začatý deň omeškania so splnením povinnosti.
	2. Účastníkovi vzniká, a to aj opakovane, právo na zaplatenie zmluvnej pokuty vo výške 300 EUR za každý, aj začatý deň omeškania so splnením povinnosti Podniku
1. zablokovať SIM kartu v lehote podľa bodu 8.6
2. previesť telefónne čísla podľa bodu 4.7,
3. vybaviť reklamáciu v lehote podľa bodu 4.11,
4. oznámiť Účastníkovi zmenu údajov svojho subdodávateľa podľa bodu 1.6 alebo
5. uvedenej v bode 5.7.
	1. Ak Podnik porušil ktorúkoľvek svoju povinnosť uvedenú v bode 1.7, 1.8 alebo 4.10, vzniká Účastníkovi právo na zaplatenie zmluvnej pokuty vo výške 1000 EUR za každé takéto porušenie, a to aj opakovane.
	2. Ak Podnik poruší svoju povinnosť byť zapísaný v registri partnerov verejného sektora podľa bodu 1.3 alebo ak Podnik v rozpore s bodom 1.3 má ako konečného užívateľa výhod zapísaného v registri partnerov verejného sektora osobu uvedenú v § 11 ods. 1 písm. c) zákona o verejnom obstarávaní alebo poruší svoju povinnosť uvedenú v bode 1.9 vzniká Účastníkovi právo na zaplatenie zmluvnej pokuty vo výške 300 EUR za každý začatý deň, v ktorom bola ktorákoľvek z týchto povinností porušená.
	3. Ak sa Podnik dostane do omeškania s doručením oznámenia s údajmi o jeho oprávnených osobách podľa bodu 4.3, vzniká Účastníkovi právo na zaplatenie zmluvnej pokuty vo výške 200 EUR za každý začatý deň omeškania so splnením povinnosti.
	4. Ak zo strany Podniku dôjde k porušeniu povinností podľa Rámcovej dohody, ktoré nie je upravené v bodoch 9.1 až 9.5, vzniká Účastníkovi právo na zaplatenie zmluvnej pokuty vo výške 200 EUR
		1. za každý aj začatý deň omeškania so splnením takej povinnosti v prípade, ak je pre splnenie danej povinnosti termín určený s presnosťou na dni alebo lehota určená v dňoch,
		2. za každé jednotlivé také porušenie, ak pre splnenie danej povinnosti nie je určený termín alebo lehota.

**Článok 10**

**Spôsob zániku Rámcovej dohody**

* 1. Túto Rámcovú dohodu možno ukončiť vzájomnou písomnou dohodou zmluvných strán, výpoveďou Rámcovej dohody v súlade s touto Rámcovou dohodou, alebo odstúpením ktorejkoľvek zmluvnej strany v súlade s touto Rámcovou dohodou alebo v súlade so všeobecne záväzným právnym predpisom, najmä § 19 zákona o verejnom obstarávaní.
	2. Podnik je v súlade s predchádzajúcim bodom oprávnený odstúpiť od Rámcovej dohody z dôvodu neuhradenia ceny plnenia, len ak Účastník neuhradil cenu za riadne dodané a prevzaté plnenie ani do 15 pracovných dní odo dňa doručenia výzvy Podniku Účastníkovi na zaplatenie dlžnej sumy.
	3. Účastník môže od Rámcovej dohody odstúpiť, ak:
	4. je na majetok Podniku vyhlásený konkurz,
	5. je na majetok Podniku začaté exekučné konanie alebo iný výkon rozhodnutia,
	6. ak je Podnik v likvidácii, ako aj v prípade, ak súd začal voči Podniku konanie podľa § 68a alebo § 68b Obchodného zákonníka,
	7. ak je Podniku povolená reštrukturalizácia,
	8. ak bolo na majetok Podniku zastavené konkurzné konanie pre nedostatok majetku alebo zrušený konkurz pre nedostatok majetku,
	9. ak je Podnik v kríze podľa § 67a Obchodného zákonníka,
	10. ak boli voči Podniku začaté konania obdobné konaniam podľa písm. a) až f) tohto bodu v súlade s predpismi platnými v krajine sídla Podniku, mieste podnikania Podniku alebo mieste obvyklého pobytu Podniku,
	11. ak Účastník preukázateľne zistí, že sa Podnik dopúšťa nelegálneho zamestnávania,
	12. z dôvodu podstatného porušenia povinnosti Podniku podľa bodu 10.4.
	13. Účastník môže z dôvodu podstatného porušenia povinnosti Podniku odstúpiť od Rámcovej dohody. Za podstatné porušenie povinnosti Podniku sa považuje najmä:
1. ak Podnik opakovane poruší svoje povinnosti uvedené v Rámcovej dohode týkajúce sa najmä dodania plnenia v stanovenej lehote a/alebo množstve a/alebo kvalite, pričom za opakované porušenie povinnosti sa považuje porušenie povinnosti, ktoré nastalo aspoň dvakrát,
2. ak sa vyhlásenie Podniku o subdodávateľoch, ktorí sa budú podieľať na plnení na základe Rámcovej dohody podľa bodu 1.5 ukáže ako nepravdivé,
3. ak Podnik poruší akúkoľvek povinnosť podľa bodu 1.9 alebo 4.9
4. omeškanie Podniku s plnením povinnosti podľa bodu 2.2.
5. ak Podnik poruší povinnosť vyplývajúcu z Rámcovej dohody, s výnimkou povinností uvedených v predchádzajúcich písmenách tohto bodu, a k náprave nedôjde ani do 7 dní po uplynutí lehoty na splnenie predmetnej povinnosti,
	1. Ak ktorákoľvek zmluvná strana využije právo odstúpiť od Rámcovej dohody, je Účastník povinný zaplatiť Podniku cenu za už dodané a prevzaté plnenie, pričom pre vyúčtovanie a úhradu ceny platia podmienky dohodnuté v Rámcovej dohode.
	2. Účinky odstúpenia nastávajú momentom doručenia písomného oznámenia o odstúpení druhej zmluvnej strane. Odstúpením od Rámcovej dohody nie sú dotknuté nároky zmluvných strán na náhradu škody a zaplatenie zmluvnej pokuty.
	3. Oznámenie o odstúpení musí byť písomné a musí byť zaslané a doručené druhej zmluvnej strane spôsobom podľa bodu 11.1.
	4. Účastník je oprávnený písomne vypovedať túto Rámcovú dohodu bez udania dôvodu v trojmesačnej výpovednej dobe. Výpovedná doba začína plynúť prvým dňom mesiaca nasledujúceho po mesiaci, v ktorom bola výpoveď doručená Podniku.
	5. Výpoveď musí byť písomná a musí byť zaslaná a doručená Podniku spôsobom podľa bodu 11.1.
	6. Zánikom Rámcovej dohody zaniká platnosť a účinnosť jednotlivých zmlúv o poskytovaní služieb uzatvorených medzi Podnikom a Účastníkom v súlade s touto Rámcovou dohodou.
	7. Zmluvné strany sa dohodli, že po skončení platnosti Rámcovej dohody nebude Podnik voči Účastníkovi uplatňovať žiadne nároky, okrem platieb za služby, ktoré boli poskytnuté v súlade s touto Rámcovou dohodou a neuhradené počas jej trvania. Tým nie je dotknuté právo Podniku na prípadnú náhradu škody a úhradu zmluvnej pokuty.

**Článok 11**

**Komunikácia zmluvných strán**

* 1. Písomnosť doručovaná poštovou službou, kuriérom, alebo osobne sa považuje za doručenú dňom jej prevzatia osobou oprávnenou preberať zásielky za adresáta. Za deň doručenia písomnosti sa považuje aj deň odopretia prevzatia písomnosti adresátom. Ak si adresát nevyzdvihne písomnosť do piatich dní od uloženia na pošte, posledný deň lehoty sa považuje za deň doručenia, aj keď sa adresát o jej uložení na pošte nedozvedel. Ak sa písomnosť doručovaná poštovou službou vráti odosielateľovi s poznámkou „adresát neznámy“ alebo s inou obdobnou poznámkou, považuje sa písomnosť za doručenú v deň vyznačenia poznámky zo strany doručujúceho subjektu. Zmluvné strany nie sú oprávnené skrátiť odbernú lehotu na menej než 10 dní.
	2. Zmluvné strany určujú na účely písomnej komunikácie uskutočňovanej spôsobom podľa bodu 11.1 tohto článku adresy svojich sídiel/miest podnikania uvedené v záhlaví Rámcovej dohody.
	3. Zmluvné strany určujú na účely elektronickej komunikácie prostredníctvom e-mailu adresy svojich oprávnených osôb oznámené v súlade s bodom 4.3. Až do oznámenia kontaktných údajov svojich oprávnených osôb zmluvné strany určujú na účely elektronickej komunikácie nasledovné adresy:

Účastník:

Podnik:

* 1. Korešpondencia doručovaná elektronicky prostredníctvom e-mailu sa považuje za doručenú dňom nasledujúcim po dni jej odoslania, a to aj vtedy, ak ju adresát nečítal. Pre vylúčenie všetkých pochybností zmluvné strany zhodne konštatujú, že všetku korešpondenciu, s výnimkou písomností, ktoré majú byť podľa Rámcovej dohody doručované spôsobom podľa bodu 11.1, alebo ktoré vyžadujú listinnú formu, je možné zasielať prostredníctvom e-mailu.
	2. V prípade zmeny akýchkoľvek údajov zmluvných strán, ktoré sú relevantné pre plnenie Rámcovej dohody, sú Účastník i Podnik povinní oznámiť túto skutočnosť druhej zmluvnej strane v lehote 15 pracovných dní odo dňa, keď takáto zmena nastala.

**Článok 12**

**Spoločné a záverečné ustanovenia**

* 1. Táto Rámcová dohoda nadobúda platnosť dňom jej podpisu zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
	2. Túto Rámcovú dohodu možno meniť a dopĺňať výlučne na základe súhlasu zmluvných strán formou vzostupne číslovaných písomných dodatkov podpísaných oboma zmluvnými stranami a uzavretých v súlade s platnými a účinnými právnymi predpismi, a to najmä zákonom o verejnom obstarávaní.
	3. Ak sa niektoré z ustanovení Rámcovej dohody stane neplatným alebo nevykonateľným, platnosť ostatných ustanovení Rámcovej dohody tým nie je nedotknutá. Zmluvné strany sa v takom prípade bez zbytočného odkladu dohodnú na nahradení neplatného alebo nevykonateľného ustanovenia novým tak, aby bol zachovaný účel nahradeného ustanovenia, ako aj celej Rámcovej dohody.
	4. Vzťahy neupravené touto Rámcovou dohodou sa riadia príslušnými ustanoveniami Obchodného zákonníka a ostatnými právnymi predpismi platnými v Slovenskej republike; rozhodným právom je právo Slovenskej republiky.
	5. V prípade, že Podnik na právne vzťahy s Účastníkom uplatňuje všeobecné obchodné podmienky platí, že na právne vzťahy medzi Účastníkom a Podnikom vyplývajúce z Rámcovej dohody a zo zmlúv o poskytovaní služieb uzatvorených v súlade s touto Rámcovou dohodou (ďalej len „zmluvné dokumenty“) sa vzťahujú len tie časti všeobecných obchodných podmienok Podniku, ktoré upravujú právne vzťahy v týchto zmluvných dokumentoch neupravené a ktoré zároveň nie sú s týmito zmluvnými dokumentami v rozpore. Ustanovenia týchto zmluvných dokumentov majú prednosť pred všeobecnými obchodnými podmienkami i akýmikoľvek inými internými predpismi Podniku. Všeobecné obchodné podmienky Podniku tvoria prílohu č. 4 Rámcovej dohody a sú jej neoddeliteľnou súčasťou.
	6. Spory a nezrovnalosti medzi zmluvnými stranami vyplývajúce z Rámcovej dohody a príslušných zmlúv o poskytovaní služieb sa budú riešiť v prvom rade vzájomným rokovaním v dobrej viere. Inak sú na rozhodovanie sporov medzi zmluvnými stranami príslušné súdy Slovenskej republiky.
	7. Táto Rámcová dohoda sa vyhotovuje v piatich rovnocenných rovnopisoch, z ktorých každý má platnosť originálu. Podnik obdrží 2 rovnopisy a Účastník obdrží 3 rovnopisy.
	8. Prílohami a neoddeliteľnou súčasťou Rámcovej dohody sú:
1. príloha č. 1 „Cenník“,
2. príloha č. 2 „Súvisiace služby“,
3. príloha č. 3 „Technická špecifikácia spôsobu pripojenia“,
4. príloha č. 4 „Všeobecné obchodné podmienky Podniku“.
	1. Zmluvné strany vyhlasujú, že si Rámcovú dohodu riadne prečítali, jej obsahu porozumeli, a na znak súhlasu ju slobodne, vážne a bez nátlaku podpísali.

**Za Podnik: Za Účastníka:**

V Bratislave dňa ..................... V Bratislave dňa .....................

.................................................... ...................................................